МОДЕЛ УГОВОРА
О ПРУЖАЊУ УСЛУГА ИЗРАДE СТУДИЈА ЗА ПОТРЕБЕ УТВРЂИВАЊА ЛУЧКОГ ПОДРУЧЈА НОВОГ МЕЂУНАРОДНОГ ПУТНИЧКОГ ПРИСТАНИШТА У БЕОГРАДУ
Закључен између
1. АГЕНЦИЈЕ ЗА УПРАВЉАЊЕ ЛУКАМА, са седиштем у Београду, ул. Немањина бр. 4, коју заступа вршилац дужности директора Вук Перовић, матични број: 17847422, порески идентификациони број: 108012345, (у даљем тексту: Наручилац)
и
2. ______________, са седиштем у ______________,  ул. ______________,, бр. __ кога заступа ______________,матични број: ______________, порески идентификациони број: ______________; рачун број: ______________ код P______________ банке, (у даљем тексту: Извршилац)

Уговорне стране сагласно констатују:
           -  да је Наручилац спровео отворени поступак јавне набавке услуга  Израда студија прописаних чланом 214в ЗПЛУВ, за потребе утврђивања лучког подручја- Сурчин, ЈН 08/2025          
            - Извршилац  достaвио Понуду, број ______________, од ______________. у свему у складу са Конкурсном документацијом.
     -  Наручилац доделио уговор Извршиоцу, на основу Извештаја Комисије за јавну набавку, број ______________  од ______________.године Одлуком о додели уговора број ______________ од ______________.године у свему у складу са Законом о јавним набавкама (’’Службени гласник РС’’, бр.91/2019 и 92/2023). 



Члан 1.
Предмет овог уговора је Израда студија прописаних чланом 214в ЗПЛУВ, за потребе утврђивања лучког подручја- Сурчин, у свему према техничкој спецификацији услуга и обрасцу понуде, који се налазе у прилогу овог Уговора и чине његов саставни део.

Члан 2.
Укупна уговорна цена износи  ______________ динара без ПДВ, односно ______________ динара са ПДВ.
У цену из става 1 овог члана урачунати су сви зависни и уобичајени пратећи трошкови Извршиоца.
Цена из става 1. овог члана је фиксна и не може се мењати за све време важења овог Уговора.
Наручилац се обавезује да уговорену цену са урачунатим ПДВ-ом (уколико се обрачунава) за пружене услуге плати на рачун Извршиоца, након пружене услуге, у року до 45 дана од дана достављања исправне фактуре.
Обавезе Наручиоца преузете овим уговором, које доспевају у 2026. години, реализоваће се складу са средствима обезбеђеним за ту намену у Финансијском плану Наручиоца за 2026. годину.



Члан 3.
Рок за реализацију услуге је 60 (шездесет) дана и то: максимум 40 дана од дана закључења уговора за израду студија и 20 дана за усвајање наведених студија од стране Агенције за управљање лукама.
Извршилац се обавезује да услугу пружи по динамици и у складу са захтевима Наручиоца, ажурно и квалитетно, у свему у складу са позитивноправним прописима, нормативима и стандардима чија је употреба обавезна, актима и упутствима Наручиоца и у складу са Уговором, уважавајући правила струке, професионално и савесно.
Понуђач је дужан да студију и све пратеће анализе достави у три штампана примерка, у изворном електронском облику (Word, Excel, Microsoft Powerpoint и слично) и у електронском ПДФ формату.
Рок из члана 3. став 1. овог уговора може се продужити анексом овог уговора у следећим случајевима:
- природни догађаји који имају карактер више силе,
- прекид реализације уговора као последица мера предвиђених актима државних органа,
- ванредни друштвени догађаји који су законом утврђени као виша сила,
- друштвене појаве и друге околности изазване одлукама државних органа или актима
надлежних органа, за које није одговоран Извршилац
У случају наступања околност из претходног става, уговорна страна која захтева измену Уговора дужна је да докаже основаност тог захтева.
Захтев за продужење рока за извршење уговора Извршилац подноси Наручиоцу у писменој форми, у року од 3 (три) дана од дана сазнања за наступање околности из става 1.овог члана.
Не може се тражити измена уговора због ванредних околности које су настале после истека рока предвиђеног за реализацију уговора.

Члан 4.
Квалитет услуга мора бити у складу са захтевима садржаним у Техничкој спецификацији.
Контролу извршења уговора и контролу квалитета врши Наручилац. 
Наручилац има право да, у писменој форми, стави примедбе на квалитет извршених услуга, а које је Извршилац дужан да исправи и достави Наручиоцу у року који му одреди Наручилац.

                                                                            Члан 5.
Извршилац је дужан да  у тренутку закључења Уговора Наручиоцу предао бланко соло меницу као средство обезбеђења за испуњење уговорних обавеза, у висини од 10% од укупно уговорене цене без ПДВ-а, са роком важења 30 дана дужим од истека рока за извршење уговорне обавезе.
Наручилац ће реализовати средство обезбеђења за испуњење уговорних обавеза у случају да Извршилац  не изврши уговорну обавезу под уговореним условима, у уговореном року и на уговорени начин и уколико се повреде понављају и поред писаног упозорења Наручиоца.
Меница мора бити неопозива и платива на први позив, без права на приговор.
Уколико, из било ког разлога, дође до продужење рока важења Уговора, обавеза је Извршиоца  да обезбеди продужење важења меничног овлашћења и то најмање за онолики број дана за који број дана је продужен рок важења Уговора.
Извршилац је дужан да уз меницу Наручиоцу преда и копију картона депонованих потписа овлашћених лица Добављача, копију Захтева за регистрацију менице оверену од пословне банке и овлашћење Наручиоцу да меницу може попунити у складу са Уговором. 
На копији картона депонованих потписа код банке морају се јасно видети депоновани потпис и печат Извршиоца, оверен печатом банке, са датумом овере не старијим од 30 дана у односу на дан закључења Уговора. 
Потраживање из Уговора не може се уступати другим правним или физичким лицима, нити се на њему може успоставити заложно право, односно не може на било који други начин бити коришћено као средство обезбеђења према трећим лицима.
 
Члан 6.
Извршилац одговара Наручиоцу за  квалитет услуге из члана 1. овог Уговора. 
Уколико се испостави да извршене услуге не задовољавају захтеване стандарде квалитета, Извршилац је дужан да такве недостатке отклони у року од 5 (пет) дана од дана пријема писане рекламације од стране Наручиоца.
Уколико се рекламација (приговор) Наручиоца на квалитет извршених услуга понови, то може бити основ за раскид уговора по основу одговорности Извршиоца за материјалне недостатке ствари из Закона о облигационим односима, као и за даљи захтев Наручиоца за накнаду проузроковане штете.

Члан 7.
Извршилац се обавезује да одреди лице одговорно за сталну комуникацију са Наручиоцем у току извршења овог уговора и да име тог лица, број телефона друге неопходне податке достави Наручиоцу истовремено са закључењем овог уговора.
Извршилац се обавезује да поверљиве информације које је сазнао у вези са извршењем овог уговора неће користити у друге сврхе, осим за испуњење уговорних обавеза, као и да их неће открити трећем лицу, осим уколико је то неопходно за извршење предмета овог уговора, узпретходну сагласност Наручиоца.
Обавеза из става 2.овог члана не односи се на информације које је Извршилац дужан да саопшти у складу са позитивноправним прописима.
У случају да дође до откривања поверљивих информација без претходне сагласности Наручиоца, Извршилац је дужан да без одлагања о томе обавести Наручиоца, а у случају да је Наручилац том приликом претрпео штету, Извршилац је дужан да је накнади.

Члан 8.
Наручилац се обавезује да омогући услове потребне за извршење предмета овог Уговора.
Наручилац се обавезује да одреди лице да у име Наручиоца врши сталне усмене консултације са Извршиоцем, контролу над извршењем овог уговора,пријаву недостатака и др., као и да издати рачун Извршиоца парафира, чиме потврђује да је предмет овог уговора извршен под уговореним условима и на уговорени начин.
Извршилац је дужан да Наручиоцу надокнади штету коју причини Наручиоцу својом кривицом или грубом непажњом.
Уколико Наручилац у току реализације овог Уговора претрпи штету која је последица   неиспуњавања уговорених обавеза од стране Извршиоца Извршилац је одговоран за штету коју је Наручилац у том случају претрпео и дужан је да је надокнади.

Члан 9.
Уговарачи су сагласни да је Извршилац дужан да на име уговорне казне плати Наручиоцу износ од 0,5 % од укупно вредности без ПДВ-а, за сваки дан закашњења, уколико својом кривицом касни са реализацијом услуге, с тим да укупан износ уговорне казне не може прећи 5% од укупно уговорене вредности без ПДВ-а, а на име накнаде штете коју би Наручилац у том случају претрпео.
Наручилац ће извршити наплату уговорне казне активирањем средства финансијског обезбеђења за извршење уговорних обавеза без претходног пристанка Извршиоца, у ком случају се Извршилац обавезује да без одлагања, а најкасније у року од 3 дана од пријема позива Наручиоца достави ново средство обезбеђења за извршење уговорних обавеза.
Право Наручиоца на наплату уговорне казне не утиче на његово право да захтева накнаду штете, односно уколико је Наручилац због закашњења Извршиоца са реализацијом услуге претрпео штету која је већа од износа уговорне казне, има право захтевати разлику до потпуне накнаде штете.

Члан 10.
Извршилац гарантује да ће квалитет реализованих услуга бити у складу захтевима из Техничке спецификације.

Члан 11.
Све евентуалне спорове који настану из, или поводом овог уговора – уговорне стране ће покушати да реше споразумно.
Уколико спорови између Наручиоца и Извршиоца не буду били решени споразумно, уговара се надлежност стварно надлежног суда у Београду.

Члан 12.
Овај уговор се закључује на период од 3 месеца.

Члан 13.
У случају да уговорне стране не изврше своје обавезе на начин и у роковима утврђеним овим уговором, уговор се може једнострано раскинути.
У случају из става 1. овог члана, уговорна страна је дужна да о томе, писаним путем обавести другу уговорну страну, у року од 15 дана пре дана раскида уговора, уз навођење разлога за раскид уговора.
У случају споразумног раскида уговора, уговорне стране ће сачинити писани споразум о раскиду уговора. Наведеним споразумом, уговорне стране ће регулисати међусобна права и обавезе доспеле до момента раскида Уговра.
Уколико Наручилац претрпи штету услед неиспуњења уговорних обавеза од стране Извршиоца, исти је дужан да му надокнади штету у целини.

Члан 14.
Овај уговор ступа на снагу даном потписивања од стране овлашћених лица уговорних страна и достављањем средства финасијског обезбеђења.

Члан 15.

Овај уговор може се изменити само писаним анексом, потписаним од стране овлашћених лица уговорних страна.

Члан 16.

Уговорне стране су сагласне да ће се на све оно што није утврђено овим уговором, примењивати одредбе Закона о јавним набавкама, Закона о облигационим односима и других подзаконских ака. 

Члан 17.
Све евентуалне неспоразуме уговорне стране ће решавати споразумно, у супротном спорове ће решавати Привредни суд у Београду.

Члан 18.
Овај уговор је сачињен у 6 (шест) истоветних примерака, по 3 (три) примерка за обе уговорне стране.

За Извршиоца:



За Наручиоца:


В.д. директора Агенције за управљање лукама
Вук Перовић










